**Ministru kabineta rīkojuma projekta “Par Rīgas Juridiskās augstskolas rektora apstiprināšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu anotācijas kopsavilkums nav jāaizpilda, jo projekts ir Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 73.3. apakšpunktā minētais tiesību akta projekts.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par Rīgas Juridiskās augstskolas rektora apstiprināšanu” (turpmāk – projekts) izstrādāts saskaņā ar Augstskolu likuma 17. panta piektajā daļā noteikto, ka augstskolas ievēlēto rektoru apstiprina Ministru kabinets pēc augstskolas dibinātāja ierosinājuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 17. panta septītā daļa nosaka, ka, ja rektors pēc paša vēlēšanās beidz pildīt amatu pirms termiņa beigām, Ministru kabinets ieceļ augstskolas dibinātāja izvirzītu rektora vietas izpildītāju, kas pilda rektora pienākumus līdz jaunievēlētā rektora apstiprināšanai. Ņemot vērā minēto, ar Ministru kabineta 2017. gada 24. janvāra rīkojumu Nr. 34 “Par Jāni Ikstenu” par Rīgas Juridiskās augstskolas rektora vietas izpildītāju tika iecelts Jānis Ikstens. Rīgas Juridiskā augstskola ar 2019. gada 14. jūnija vēstuli Nr.2.15n/063/19 informējusi Izglītības un zinātnes ministriju, ka 2019. gada 17. maijā Rīgas Juridiskās augstskolas Satversmes sapulce par augstskolas rektoru ir ievēlējusi tiesību zinātņu doktoru Pjetro Karlo Vladimiro Sullo (Pietro Carlo Vladimiro Sullo), un lūdz virzīt viņa kandidatūru apstiprināšanai Ministru kabinetā par Rīgas Juridiskās augstskolas rektoru. Rīgas Juridiskā augstskola ar 2019. gada 21. augusta vēstuli Nr. 2.15n/084/19 informējusi, ka saskaņā ar Rīgas Juridiskās augstskolas likuma 17. panta otrās daļas prasībām Rīgas Juridiskā augstskola apliecina, ka nodrošinās Rīgas Juridiskās augstskolas rektoram tulkojumu valsts valodā tādā apjomā, kāds nepieciešams viņa profesionālo pienākumu pildīšanai.Saskaņā ar Augstskolu likuma 17. panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektora kompetence ir noteikta Augstskolu likuma 17.1pantā. Augstskolas rektors atbild par augstskolas darbības atbilstību normatīvo aktu prasībām. Līdz ar to augstskolas darbības nepārtrauktības nodrošināšanai ir nepieciešams rektors. Saskaņā ar Ministru kabineta 2017. gada 14. janvāra rīkojumu Nr. 34 “Par Jāni Ikstenu” Jānis Ikstens iecelts par Rīgas Juridiskās augstskolas rektora vietas izpildītāju līdz brīdim, kad Ministru kabinetā tiks apstiprināts jaunievēlētais rektors. Rīgas Juridiskās augstskolas Satversmes sapulce ir ievēlējusi Pjetro Karlo Vladimiro Sullo  par Rīgas Juridiskās augstskolas rektoru. Ņemot vērā minēto, nepieciešams apstiprināt tiesību zinātņu doktoru Pjetro Karlo Vladimiro Sullo par Rīgas Juridiskās augstskolas rektoru. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē būs iesaistīta Rīgas Juridiskā augstskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

I. Akmentiņa, 67047816

Inga.akmentina@izm.gov.lv